**PREVENCIJA POREMEĆAJA U PONAŠANJU\_OAS-DV, 3. GODINA**

**Informacije, materijali i instrukcije 1. (IMI-1\_23.9.2020)**

Poštovani studenti 3. godine OAS-DV,

 Šaljem Vam informacije, materijal i instrukcije za obradu nastavnih sadržaja u prvoj nastavnoj nedelji, u kojoj **nećemo** imati predavanja. Molim Vas da ih pažljivo pročitate, kako bi bili spremni za predstojeću proveru i analizu ovih nastavnih sadržaja. To ćemo raditi u drugoj nastavnoj nedelji, 30. septembra, putem Zoom aplikacije. Instrukcije za ovu komunikaciju ćete dobiti blagovremeno, u obaveštenjima za studente, najkasnije do 28. 9. 2020.

1. U prvoj nastavnoj nedelji značajno je da studenti **samostalno** ovladaju pojmovima *poremećaj u ponašanju, prevencija, pedagoško delovanje na decu i mlade*. Značajno je da putem interneta studenti pokušaju da dođu do informacija na osnovu kojih će definisati ove pojmove.
2. Da bi mogli da razumemo sadržaje koji slede, značano je da se podsetimo nastavnih sadržaja iz Uvoda u pedagogiju, o vaspitanju. Značajno da studenti u ovoj prvoj nastavnoj nedelji samostalno obnove znanja o pojmu vaspitanje (Šta podrazumeva vaspitanje dee i mladih i od čega ono zavisi?).
3. **Zadatak za samostalan rad studenata (Z-1):** Na osnovu nastavih sadržaja i ispitnih pitanja za ovaj nastavni predmet, kao i na osnovu iskustava sa prakse, odaberite jedan zadatak vaspitača u domovima učenika i pokušajte da objasnite zašto smatrate da je on značajan u radu sa učenicima srednjih škola. Napravite dokument u Word formatu, u kojem ćete napisati pitanje i odgovoriti na njega: Z-1: **Koji zadatak vaspitača u domovima smatrate izuzetno značajnim za učenje i ponašanje učenika srednjih škola?** Ovaj materijal ne treba slati profesoru, jer će u istom materijalu studenti raditi još nekoliko zadataka. Nakon što studenti urade sve zadatke, kompletiran materijal će slati profesoru i na osnovu ovog materijala ostvariti poene za aktivnost studenata u ovom jesenjem semestru. Preporučujem studentima da svake nedelje redovno rade zadatke koje dobiju. Nakon poslednjeg zadatka neće imati vremenu za rad na prethodnim zadacima, jer će u datom roku za predaju materijala imati dovoljno vremena da urade samo poslenji zadatak. Na naslovnoj stranici ovog materijala treba da stoji: 1. naziv Fakulteta (Fakultet pedagoških nauka Univerziteta u Kragujevcu, Jagodina) 2. Naslov materijala: Zadaci za samostalan rad studenata iz Prevencije poremećaja u ponašanju, u školskoj 2020/21. godini; 3. Ime, prezime studenta i broj indeksa; 4. Ime i prezime nastavnika i asistenta; Nastavnik: prof. dr Emina Kopas-Vukašinović; asistent: Ana Miljković, MA; 5. Datum predaje materijala\_\_\_\_\_\_\_\_\_\_\_\_\_.

Ovim aktivnostima završavamo obradu nastavnih sadržaja za prvu nastavnu nedelju. Takođe, u materijalima za nastavu za Prevenciju poremećaja u ponašanju, *PPUP\_Osnovne informacije studentima\_septembar 2020.* i u dokumentu PPUP\_*Plan održavanja nastave*, studenti će pronaći informacije o planu naših predstojećih aktivnosti, nastavnim sadržajima za ovaj nastavni predmet, predispitnim obavezama studenata, ispitnim pitanjima i literaturi iz koje studenti treba da pripremaju ispit.

 Za sva pitanja, nejasnoće i nedoumice u vezi sa ovim informacijama studenti se mogu obratiti profesoru dr Emini Kopas-Vukašinović (emina.kopas@pefja.kg.ac.rs), ili asistentu Ani Miljković-Pavlović (ana.miljkovic@pefja.kg.ac.rs).

Jagodina, 14.9.2020. Prof. dr Emina Kopas-Vukašinović